Mulle ikkagi väga-VÄGA meeldib süüa. Ja ma ilmselt ei hakka pärast seda paastu toituma kuidagi tuntavalt vähem või tuntavalt tervislikumalt. Ma tänasenigi (väga?) ei liialdanud magusaga ning kodus söön pigem magedat  toitu (abikaasa alati soolab oma taldrikusse tõstetud toidu üle, ühises potis on üsna vähese soolaga toit) ja kodus ikka isevalmistatud toite, tööl lõunal sööklas ka sooja toitu. Pigem harva (kuigi eks ikka tuleb ette, ei saa salata) mingeid väga kiir- või mitu-korda-läbiprotsessitud toite. Ehk kuhu ma oma jutuga jõuda tahtsin on see, et ma arvan, et mu paastumisest (isegi kui oleksin jaksanud päris 7 päeva vastu pidada) ei oleks lõppkokkuvõttes nii suurt kasu kui teoreetiliselt võiks, kuna pöördun ju ikka  vanade toitumisharjumuste juurde tagasi. Vahest nüüd kui soojemaks läheb, saab ka metsa alla jooksma jälle ning selle võrra siis lihtsalt rohkem kaloreid põletama. ;)